Francesco Satolli

**Francesco di Paolo Satolli** (født 21. juli 1839 i Marsciano ved Perugia i Kirkestaten, død 8. januar 1910 i Roma) var en av den katolske kirkes kardinaler, og var tilknyttet Den romerske kurie og det pavelige diplomati. 
## Liv og virke
### Prest
Han fikk presteutdannelse ved seminaret i Perugia, og ble ordinert i 1862. Etter å ha tatt doktorgrad ved Sapienzauniversitetet i Roma ble han i 1864 professor ved seminaret i Perugia. I 1870 ble han sogneprest i Marciano, og i 1872 dro han til Montecassino og ble der i to år. 

I 1880 aksepterte han pavens utnevnelse av ham til som professor i dogmatisk teologi ved *[[urbaniana|Propaganda Fide]]*. I 1882 ble han professor ved det romerske seminar, i 1884 rektor for de greske kollegiene, og i 1886 president for Det pavelige kirkelige akademi.

### Titulærerkebiskop
Den 1. juli 1888 ble han utnevnt til titulærerkebiskop av *Naupaktos*. Han ble ordinert til biskop den 10. juli samme år av sekretæren for  Kongregasjonen for den hellige romerske og universelle inkvisisjon, kardinal Raffaele Monaco La Valletta; medvigslere var kardinal Angelo Bianchi, prefekt for Kongregasjonen for ritene, og Raffaele Sirolli, biskop av Aquino-Sora-Pontecorvo. 

Som professor spilte han en betydelig rolle i utviklingen av nythomismen, som pave Leo XIII hadde fremmett. Hans forelesninger, alltid klare og ofte veltalende, vekket studentenes entusiasme for studiet av Thomas Aquinas, mens skriftene hans banet vei for spredningen av thomistisk litteratur innen filosofi og teologi.

Satolli besøkte USA i 1889, og var til stede ved hundreårsmarkeringen av opprettelsen av hierarkiet som ble feiret i Baltimore og holdt en tale ved innvielsen av  Catholic University of America i november. På sitt andre besøk deltok han den 16. november 1892 på et møte med erkebiskopene som ble holdt i New York, og formulerte i fjorten forslag løsningen på visse skoleproblemer som hadde vært under diskusjon en stund. Deretter flyttet han inn ved Catholic University of America, hvor han holdt et forelesningskurs om St. Thomas' filosofi.

### Apostolisk delegat til De Forente Stater
Han var Pavestolens første apostoliske delegat til USA 1893–1895.

I 1893 malte den amerikanske kunstneren av sveitsisk avstamning Adolfo Müller-Ury (1862–1947) hans portett.
### Prefekt for Kongregasjonen for stusiene
Han prefekt for Kongregasjonen for studiene i 1897.
### Kardinal
Han ble kreert til kardinal i 1895 av pave Leo XIII, med *[[Santa Maria in Ara Coeli]]* som tittelkirke.

Han deltok på konklavet 1903 som valgte pave Pius X. Årest etter utnevnte paven ham til erkeprest for Lateranbasilikaen, en stilling han hadde til sin død.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Raffaele Monaco La Valletta (1827-1896) *1874
* Kardinal *Francesco di Paolo Satolli* (1839-1910) *1888

## Referanser


## Eksterne lenker
* Biografi på The Cardinals of the Holy Roman Church